Morgunsangur 25. januar 2019

1. Í lesivikuna, ið akkurát hevur verið, hava vit í 2. flokki lisið bókina “Knassi og Rokkarin”. Bókina hevur Sólgerð Andreassen skrivað og Martin Tórgarð, yngri hevur myndaprýtt.
2. Søgan er um heimalambið Knassa, sum verður settur í fjósið at verða.
3. Har hittir hann garvilla og frísuta verðurlambið Rokkarin. Rokkarin bæði argar, berjist og lúrir eftir gimburlombum. Knassi vil fegin vera eitt verðurlamb eins og Rokkarin
4. Knassi ið hevur verið vanur við at fáa mjólk í fløsku og at blíva klóraður aftanfyri oyra av mammuni má nú venja seg av við hetta.
5. Sambart Rokkaranum so drekka røtt verðurlomb ikki av fløsku og verða kláa aftanfyri oyra
6. Knassi og Rokkarin venja seg eisini at brúka hornini, ið so smátt eru farin at vaksa ordiliga. Teir bróta enntá úr básinum fyri at sleppa fram at gimburlombinum og kraftfóðurinum
7. Tann gleðin er tó stokkut, tí skjótt leggur abbin til merkis at teir hava broti seg ígjøjnum veggin. Abbin, Lásarus og hundinum Skott fanga teir báðar og tjóðra teir aftur.
8. Síðst í november verður Rokkarin sleptur í hagan og Knassi stakkalin stendur einsamallur eftir í fjósinum
9. Fyrst fær hann vitjan av førilúsini, sum eitur Prika. Hon er als ikki fitt, tí hon bæði kitlar og bítir hann
10. Knassi fær tó hjálp frá eini vættur, ið eitur Kíli. Hann troystar hann og hjálpir honum at sleppa av við førilúsina
11. Kíli dugir eina rúgvu av søgum frá gomlum døgum og tær sigur hann Knassa. Knassi møtir bæði tarvinum Goliat og neytagentini Karin
12. Tá várið kemur, verður Rokkarin ógvuliga glaður, tí hann gerst pápi nógvar ferðir